Пепељуга (Дизнијев лик)
Пепељуга () главни је лик Дизнијевог познатог филма Пепељуга из 1950. године, његовог наставка Пепељуга 2: Снови се остварују из 2002. године, филма Пепељуга 3: Принцеза заувек из 2007. године и играног филма Пепељуга из 2015. године. Лик је урађен по истоименом лику из бајке Шарла Пероа.

Глас Пепељуги у филму из 1950. године позајмила је америчка певачица и радио личност Ајлин Вудс која је тада имала само 20-ак година, на захтев самог Волта Дизнија. Године 2002. направљен је наставак филма у ком је у дијалозима глас Пепељуги позајмила позната гласовна глумица Џенифер Хал, а у песмама Тами Тапан. Џенифер и Тами су се вратиле у следећем наставку 2007. године, а Џенифер је глас лику позајмила и у Дизнијевој серији Софија прва и у филму Ралф растура интернет.

Године 2015. Компанија Волт Дизни направила је играну верзију филма из 1950. године, под истим називом, у ком је Пепељугу тумачила глумица Лили Џејмс.

Главна је принцеза франшизе Дизнијеве принцезе. Било је доста расправа о томе да ли да глава франшизе буде Пепељуга или Снежана (јер је Снежана прва Дизнијева принцеза), али је на крају победила Пепељуга.

Појављивање лика

Међународни тумачи лика

Пепељуга (филм из 1950) 
Филм Пепељуга синхронизован је на око 58 језика.

Аустријска телевизија Österreichischer Rundfunk (ORF) синхронизовала је само песме филма, коришћени су дијалози из немачке синхронизације. Разлог зашто нису синхронизовани дијалози је тај што је телевизија била у банкроту. Албанској синхронизацији из 2002., која није званично Дизнијева (направио ју је мали независни студио), помагао је Дизни - Италија, што објашњава зашто су коришћене песме из италијанске синхронизације из 1967., које изводи Мариа Кристина Бранцуци. Персијска синхронизација такође није званично Дизнијева, такође ју је направио мали независни студио. Бенгалска синхронизација је изгубљена.

Референце

Спољашње везе 
 Пепељуга на сајту -{IMDb}-  

Анимирани ликови
Дизнијеве креације
Измишљени ликови
Дизнијеве принцезе